Елин Пелин
Бяло и черно

chitanka.info

Що виждам тая сутрин —

нощеска сняг валяло!

Където да погледнеш —

все бяло, бяло, бяло!

На двора стои врана,

замислено мълчи,

подплашено врабченце

цвърчи, цвърчи, цвърчи.

Бедняк нещастен мина

по улицата сам,

наведен той вървеше

едвам, едвам, едвам.

Къде в студа го гонят

неволите му верни?

Набърчили го мисли —

все черни, черни, черни.

Що виждам тая сутрин —

нощеска сняг валяло!

Където да погледнеш —

все бяло, бяло, бяло!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.